มีเพศสัมพันธ์แบบใส่ถุงยางอนามัยเมื่อวันที่3มกราประมาณตี1 แต่เราเห็นว่าถุงยางมันดูยับยู่ยี่มากๆ เลยกลัวว่าสารคัดหลั่งมันจะย้อนออกมาทางโคนถุงยางแต่ลองตรวจดูแล้วถุงยางก็ไม่ได้รั่วอะไร เลยจะสอบถามว่าควรกินยาคุมฉุกเฉินเลยดีไหมหรือกินแค่ยาคุมธรรมดาก็พอ แต่ถ้าจะกินแค่ยาคุมธรรมดามันจะพอช่วยอะไรได้ไหมคะ เพราะไม่พร้อมมากๆ
สวัสดีครับ การคุมกำเนิดโดยถุงยางอนามัยนั้น แนะนำให้ถอดอวัยวะเพศออกจากช่องคลอดทันทีหลังจากหลั่ง เพราะอวัยวะจะมีการอ่อนตัวแล้วถุงยางมีอาการหลวมอาจทำให้น้ำอสุจิออกมาได้ อย่างไรก็ตามถึงแม้จะมีการใช้อย่างถูกวิธี ประสิทธิภาพในการป้องกันการตั้งครรภ์ก็ไม่ได้ร้อยเปอร์เซนต์ครับหากยังไม่มีความพร้อมในการตั้งครรภฺ์ และไม่แน่ใจเรื่องอสุจิเล็ดลอดเข้าไปหรือไม่ แนะนำให้รับประทานยาคุมกำเนิดฉุกเฉินครับ แนะนำควรทานให้เร็วที่สุด ภายใน72ชั่วโมงเพื่อประสิทธิภาพสูงสุด ซึ่งมีประสิทธิภาพในการคุมกำเนิดประมาณ60-85 เปอร์เซนต์ อย่างไรก็ตามหลังทานอาจทำให้ประจำเดือนมาไม่ปกติในเดือนแรกได้ครับ ส่วนการทานยาคุมแบบแผงนั้น ไม่สามารถคุมกำเนิดในครั้งนี้ได้ แนะนำให้เริ่มทานหลังประจำเดือนมาแล้ว